WYSIGING VAN ARTIKEL 1 VAN DIE KERKORDE VAN DIE NG KERK | Attie se koffietafel.
← Tieners en gewoontesondes
Leonard Sweet – ‘n Paar gedagtes →
Maart 9, 2015 · 08:26	↓ Jump to Comments
As NG kerk gee ons op verskillende maniere uitdrukking aan hierdie kerkverband. Gemeentes wat in dieselfde omgewing werksaam is word bymekaar gegroepeer in Ringe. Ons gemeente vorm deel van die Ring van Derdepoort. Ringe in ŉ bepaalde streek word saam gegroepeer in streeksinodes waarheen alle gemeentes in daardie streek afgevaardig word. In totaal is daar tien streeksinodes: Wes en Suid Kaap; Oos-Kaap; Noord-Kaap; KwaZulu-Natal; Vrystaat; Wes Transvaal; Oostelike Sinode; Sinode Hoëveld, Noordelike Sinode en Namibië. Ons gemeente vorm deel van die Noordelike Sinode. Die Algemene Sinode is die beleidmakende sinode en word saamgestel uit afgevaardigdes uit elke streeksinode.
In Artikel 1 van die Kerkorde van die NG Kerk word uitgespel wat die belydenisgrondslag van die kerk is. Met ander woorde, die NG Kerk glo dat sekere belydenisse die leer verwoord wat die kerk glo in ooreenstemming met die Bybel as die onfeilbare Woord van God is. Op hierdie stadium word slegs die Drie Formuliere van Eenheid (Die Nederlandse Geloofsbelydenis; die Heidelbergse Kategismus en die Dordtse Leerreëls) in die Artikel genoem. Die besluit oor die Drie-Formuliere van Eenheid is reeds in 1618-1619 by die Sinode van Dordrecht geneem.
Die Algemene Sinode het in 2013 besluit om die belydenisgrondslag van die NG kerk te verander. Hierdie wysiging sal eerstens tot gevolg hê dat die ekumeniese belydenisse, die Apostoliese Geloofsbelydenis (Wat ons meestal Sondae in die kerk bely); die geloofsbelydenis van Nicea en die Geloofsbelydenis van Athanasius, wat al vir baie eeue deel van die kerk se belydenis is, nou ook in Artikel 1 van die kerkorde genoem word. Hierdie belydenisse is al baie lank ook deel van die NG Kerk se belydenisgrondslag, maar is net nog nooit in Artikel 1 van die kerkorde genoem nie. Nou word hiervoor voorsiening gemaak.
Wat egter in besonder bykom is dat daar nou ruimte geskep word vir lidmate van die NG Kerk wat wil bely dat die Belhar belydenis in ooreenstemming met die Woord van God is. Alle lidmate word nie verplig om dit te onderskryf nie, maar die wat wil kan. Die kerkorde sê ook vir die eerste keer dat hierdie uitbreiding van die belydenisgrondslag sonder dwang geskied. Daar rus dus geen verpligting op iemand om die Belhar belydenis te aanvaar of nie te aanvaar nie.
Op hierdie stadium lees Artikel 1 van die kerkorde as volg:
Die Algemene Sinode se voorstel is dat hierdie artikel 1 gewysig word om as volg te lees:
Die Nederduitse Gereformeerde Kerk is gegrond op die Bybel as die heilige en onfeilbare Woord van God.
Alhoewel die Algemene Sinode die beleidmakende sinode is, kan die wysiging van die belydenisgrondslag van die NG Kerk nie sonder die instemming van twee derdes van die gemeentes en al die streeksinodes geskied nie. Ons gemeente wil graag deelneem aan hierdie proses omdat die kerkverband ook vir ons belangrik is.
Elke belydende lidmaat van die NG kerk word opgeroep om oor hierdie uiters belangrike saak te stem. Die proses gaan soos volg verloop:
1 Maart – 19 April Kontrolering van lidmaatregister
1 Maart – 16 Mei Inligting aan gemeente
23 Maart Eerste Kerkraadsvergadering (Geslote Vergadering)
Formuleer aanbeveling aan gemeente
10 – 17 Mei Gemeente stem
25 Mei Tweede Kerkraadsvergadering
Kerkraad besluit soos gemeente gestem het
19 Junie Noordelike Sinode stem
Wie mag stem? Slegs ingeskrewe lidmate van ŉ bepaalde gemeente mag in daardie gemeente stem. Om hierdie proses moontlik te maak word elke lidmaat nou versoek om te bevestig dat hy/sy lidmaat van die gemeente is. In die week van 10-17 Mei sal daar voorsiening gemaak word dat mense ook na-ure en selfs op die Saterdag en die twee Sondae voor en na die erediens kan stem.
Alhoewel hierdie saak vir sommige lidmate nie baie belangrik mag lyk nie, is dit tog belangrik dat elke lidmaat hom/haar vergewis waaroor dit gaan en dan ook moeite doen om in die bepaalde tyd ŉ stem uit te bring. Die kerkraad versoek dus elke lidmaat om deel te neem aan hierdie proses en hulle stem uit te bring.
Elke lidmaat word versoek om die aangehegte vormpie te voltooi.
Aangesien ons drie verskillende punte het waar mense moontlik sou kon stem, word lidmate versoek om aan te dui waar hulle graag sou wou stem.
BEVESTIGING VAN LIDMAATSKAP
Hiermee bevestig ek, (Volle naam en van, ook nooiensvan) __________________________________________________________
Dat ek ŉ belydende lidmaat is van die N G Gemeente Waverley. Die laaste gemeente (wat ek onthou) waar ek voorheen lidmaat was is_________________________
Ek sou graag by die volgende punt wou stem: (MERK ASB NET EEN)
Ek kan gekontak word by:
My huidige woonadres is: ………………………………………………………………………………..
One response to “WYSIGING VAN ARTIKEL 1 VAN DIE KERKORDE VAN DIE NG KERK”	Pingback: Nie “ja”omdat die VGKSA ‘n geweer teen die NGK se kop hou nie! | Attie se koffietafel.